
TEISĖJŲ TARYBA

NUTARIMAS
[bookmark: _Hlk88389592]DĖL TEISĖJO INFORMAVIMO APIE ESMINES DARBO SĄLYGAS
 TVARKOS APRAŠO PATVIRTINIMO

2022 m. rugpjūčio 10 d. Nr. 13P-156-(7.1.2.)
Vilnius

Teisėjų taryba, vadovaudamasi Lietuvos Respublikos teismų įstatymo 442 straipsniu, 103 straipsnio 1 dalimi, n u t a r i a:
1. [bookmark: _Hlk90449529][bookmark: _Hlk90449828]Patvirtinti Teisėjo informavimo apie esmines darbo sąlygas tvarkos aprašą (pridedamas).
2. Nustatyti, kad teismų pirmininkai ar jų įgalioti atsakingi asmenys naujai paskirtą teisėją ar teisėją, paskirtą į aukštesnės pakopos teismą, perkeltą į kitą tos pačios pakopos teismą ar į kitus to paties teismo rūmus, pasirašytinai supažindina su esminėmis darbo sąlygomis. Teisėjui, kuris ėjo teisėjo pareigas iki 2022 m. liepos 31 d., informacija apie esmines darbo sąlygas, nurodyta Lietuvos Respublikos teismų įstatymo 442 straipsnyje, pateikiama jo prašymu. 

PATVIRTINTA
Teisėjų tarybos 2022 m. rugpjūčio 10 d.
				             nutarimu Nr. 13P-156-(7.1.2.)


TEISĖJO INFORMAVIMO APIE ESMINES DARBO SĄLYGAS
TVARKOS APRAŠAS

I SKYRIUS
[bookmark: _Hlk87531648]BENDROSIOS NUOSTATOS

1. Teisėjo informavimo apie esmines darbo sąlygas tvarkos aprašas (toliau – Aprašas) nustato reikalavimus pranešimui, kuriuo teisėjas informuojamas apie esmines darbo sąlygas, ir supažindinimo su jomis tvarką. 
2. Apraše vartojamos sąvokos atitinka sąvokas, vartojamas Lietuvos Respublikos teismų įstatyme.

II SKYRIUS
PRANEŠIMAS APIE ESMINES TEISĖJO DARBO SĄLYGAS

3. Teismo pirmininkas ar jo įgaliotas atsakingas asmuo naujai paskirtam teisėjui ar teisėjui, paskirtam į aukštesnės pakopos teismą, perkeltam į kitą tos pačios pakopos teismą ar į kitus to paties teismo rūmus, pradėjus jam eiti teisėjo pareigas tame teisme, bet ne vėliau kaip per penkias darbo dienas, pasirašytinai pateikia pranešimą apie esmines darbo sąlygas (toliau – Pranešimas). Pranešimui naudojama šiuo Aprašu patvirtinta forma (Aprašo priedas). 
4. Pranešime nurodoma informacija:
4.1. teismo rekvizitai (teismo, teismo rūmų (jei teismas sudarytas iš teismo rūmų), kuriuose teisėjas eina pareigas, pavadinimas, juridinio asmens kodas, registruotos buveinės adresas, telefonas, elektroninis paštas);
4.2. teisėjo pagrindinė vykdomų funkcijų atlikimo vieta, funkcijų vykdymo pradžios data (teismas, teismo rūmai (jei teismas sudarytas iš rūmų), teismo skyrius (jei teisme nustatyti skyriai), skyrimo į teisėjo pareigas ar perkėlimo į atitinkamą teismą (rūmus, skyrių) pagrindas ir teisėjo funkcijų vykdymo pradžios data);
4.3. teisėjo vykdomų funkcijų aprašymas (teisėjui suteikti įgaliojimai, funkcijos); 
4.4. teisėjo darbo laiko planavimas ir organizavimas (teisėjas savo darbo laiką planuoja ir organizuoja savarankiškai, išskyrus proceso įstatymuose nustatytus atvejus);
4.5. asmens duomenų (įskaitant teisėjo asmens duomenis) tvarkymas; 
4.6. teisėjo draudimas valstybiniu socialiniu draudimu; 
4.7. teisėjo atlyginimas (teisėjo atlyginimo dydis, darbo apmokėjimo sąlygos, mokėjimo teisėjui už darbą ir budėjimą poilsio ir švenčių dienomis, pavadavimą, priemokų už padidėjusį darbo krūvį skyrimo tvarka ir terminai);
   4.8. teisėjo atostogos ir papildomos poilsio dienos (teisėjo kasmetinės, tikslinės atostogos ir papildomos poilsio dienos, jų trukmė ir suteikimo tvarka);
             4.9. teisėjų mokymai;
        4.10. teisėjo darbas ir veikla ne teisme;    
[bookmark: part_3d395a2d07c8486587905e906cc3803f]             4.11. teisėjo atleidimas ar pašalinimas iš pareigų.
                5. Pranešime kartu su pateikiama informacija nurodomi teisės aktai ir (ar) pateikiamos nuorodos į teisės aktus, reglamentuojančius esmines teisėjo darbo sąlygas.
             6. Teismo pirmininkas ar jo įgaliotas atsakingas asmuo apie bet kokius esminių darbo sąlygų pokyčius informuoja teisėją ne vėliau, kaip pokyčių įsigaliojimo dieną.




III SKYRIUS
BAIGIAMOSIOS NUOSTATOS

[bookmark: _Hlk109392071]7. Pranešimas teisėjui gali būti pateikiamas elektronine ar popierine forma. Kai Pranešimas pateikiamas teisėjui popierine forma, jis surašomas dviem egzemplioriais: vienas pasirašyto Pranešimo egzempliorius pateikiamas teisėjui, kitas perduodamas Nacionalinei teismų administracijai ir saugomas teisėjo asmens byloje. Kai Pranešimas pateikiamas elektronine forma, Pranešimas pasirašomas ir saugomas dokumentų valdymo sistemoje bei pateikiamas Nacionalinei teismų administracijai informaciją apie teisėjo supažindinimą su esminėmis darbo sąlygomis išsaugoti teisėjo asmens byloje.
8. Už tinkamą šio Aprašo nuostatų taikymą atsako teismo pirmininkas ar jo įgaliotas atsakingas asmuo.
______________


Teisėjo informavimo apie esmines darbo sąlygas tvarkos aprašo
                                                             priedas 

(Pranešimo apie esmines teisėjo darbo sąlygas forma)

PRANEŠIMAS APIE ESMINES TEISĖJO DARBO SĄLYGAS 
(data)
(sudarymo vieta)

	Šiuo pranešimu pateikiama informacija apie teisėjo _____________________________
						(vardas, pavardė)
esmines darbo sąlygas                                                                                                              teisme. 
		    	                       (teismo pavadinimas) 

	Eil. 
Nr.
	Informacija apie teisėjo esmines darbo sąlygas, kurią teisėjui pateikia teismas


	1.
	Teismo rekvizitai 
(nurodomas teismo, teismo rūmų (jei teismas sudarytas iš teismo rūmų), kuriuose teisėjas eina pareigas, pavadinimas, juridinio asmens kodas, registruotos buveinės adresas, telefonas, elektroninis paštas)

	2.
	Teisėjo pagrindinė vykdomų funkcijų atlikimo vieta, funkcijų vykdymo pradžios data 
(nurodomas Lietuvos Respublikos Prezidento dekretas, Lietuvos Respublikos Seimo nutarimas dėl teisėjo skyrimo, teismas, teismo rūmai (jei teismas sudarytas iš rūmų), teismo skyrius (jei teisme nustatyti skyriai) ir teisėjo funkcijų vykdymo pradžios data)

	3.
	Teisėjo vykdomų funkcijų aprašymas 
Pagrindinė teisėjo, kaip teisminės valdžios valstybės pareigūno, funkcija yra vykdyti teisingumą. Proceso įstatymų nustatytais atvejais teisėjas turi įgaliojimus nagrinėti visas bylas, teismingas teismui, kuriame jis eina pareigas. Be teisingumo vykdymo, teisėjas atlieka kitas pareigas, įstatymų priskirtas teismo, kuriame jis eina pareigas, kompetencijai.

	4.
	Teisėjo darbo laiko planavimas ir organizavimas
Teisėjas savo darbo laiką planuoja ir organizuoja savarankiškai, išskyrus proceso įstatymuose nustatytus atvejus (nurodoma budėjo grafiko sudarymo ir keitimo, teisėjo budėjimo poilsio, šventinėmis ir nedarbo dienomis tvarka (jei teisme nustatyta). Teisėjo darbo krūvis skaičiuojamas ir gali būti mažinamas dėl teisėjo užimtumo atliekant kitas teisėjo funkcijas, susijusias su teismo ar teismų sistemos veikimu, dėl jo dalyvavimo teismų savivaldos institucijų veikloje, taip pat kai būtina užtikrinti teisėjų darbo su bylomis krūvio tolygumą, Teisėjų tarybos nustatyta tvarka.

	5.
	Asmens duomenų (įskaitant teisėjo asmens duomenis) tvarkymas
Teisėjo asmens duomenis teismas tvarko su jo pareigomis susijusiais tikslais ir užtikrina, kad teismo vykdomas teisėjo asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei Lietuvos Respublikos asmens duomenų teisinės apsaugos įstatymo nuostatas.

	6.
	Teisėjo draudimas valstybiniu socialiniu draudimu
Teisėjas privalomai draudžiamas valstybiniu socialiniu draudimu Lietuvos Respublikos valstybinio socialinio draudimo įstatymo nustatyta tvarka. Teisėjo, kaip valstybinio socialinio draudimo sistemos dalyvio, teises, pareigas ir atsakomybę nustato Lietuvos Respublikos valstybinio socialinio draudimo įstatymas bei atitinkamas valstybinio socialinio draudimo rūšis reglamentuojantys teisės aktai.

	7.
	Teisėjo atlyginimas
Teisėjo atlyginimo dydį ir darbo apmokėjimo sąlygas nustato Lietuvos Respublikos teisėjų darbo apmokėjimo įstatymas. Mokėjimo teisėjui už darbą ir budėjimą poilsio ir švenčių dienomis, pavadavimą, priemokų už padidėjusį darbo krūvį skyrimo tvarka nustatyta Teisėjų tarybos 2021 m. gruodžio 20 d. nutarimu Nr. 13P-155-(7.1.2.) „Dėl mokėjimo už darbą ir budėjimą poilsio ir švenčių dienomis bei pavadavimą, priemokų už padidėjusį darbo krūvį skyrimo ir mokėjimo bendrosios kompetencijos ir specializuotų teismų teisėjams tvarkos aprašo patvirtinimo“. (nurodomas teismo pirmininko įsakymas, kuriuo patvirtinti teisėjo atlyginimo mokėjimo terminai ir tvarka).

	8.
	Teisėjo atostogos ir papildomos poilsio dienos 
Teisėjo atostogos (kasmetinės, tikslinės) ir papildomos poilsio dienos suteikiamos ir jų trukmė nustatoma, įvertinus turimus duomenis apie teisėjo darbo stažą, sveikatos būklę, šeiminę padėtį ir kitas aplinkybes, vadovaujantis Lietuvos Respublikos teismų įstatymo bei Lietuvos Respublikos darbo kodekso nuostatomis. 

	9.
	Teisėjų mokymai
Teisėjų mokymai (įvadinis ir privalomasis kvalifikacijos kėlimas) nustatomi ir finansuojami, vadovaujantis Lietuvos Respublikos teismų įstatymo nuostatomis. Teisėjų mokymus organizuoja Nacionalinė teismų administracija pagal Teisėjų tarybos nutarimu patvirtintą mokymų pagal teisėjų mokymo programas planą.  

	10.
	Teisėjo darbas ir veikla ne teisme 
Teisėjas, vadovaujantis Lietuvos Respublikos Konstitucijos bei Lietuvos Respublikos teismų įstatymo nuostatomis, negali eiti kitų renkamų ar skiriamų pareigų, dirbti verslo ar kitokiose privačiose įstaigose ar įmonėse, dalyvauti politinių partijų ir kitų politinių organizacijų veikloje, išskyrus pedagoginę ar kūrybinę veiklą. Teisėjai pedagoginę ir kūrybinę veiklą vykdo atsižvelgdami į Teisėjų tarybos 2021 m. vasario 26 d. protokoliniu nutarimu patvirtintas rekomendacijas dėl teisėjų vykdomos pedagoginės ir kūrybinės veiklos. Teisėjas nevaržomai dalyvauja teismų savivaldos institucijų veikloje.

	11.
	Teisėjo atleidimas ar pašalinimas iš pareigų 
Teisėjo atleidimo ar pašalinimo iš pareigų pagrindai ir procedūros reglamentuojamos Lietuvos Respublikos Konstitucijoje bei Lietuvos Respublikos teismų įstatyme. 



Pranešimas teisėjui gali būti pateikiamas elektronine ar popierine forma. Kai pranešimas pateikiamas teisėjui popierine forma, jis surašomas dviem egzemplioriais: vienas pasirašyto pranešimo egzempliorius pateikiamas teisėjui, kitas perduodamas Nacionalinei teismų administracijai ir saugomas teisėjo asmens byloje. Kai pranešimas pateikiamas elektronine forma, pranešimas pasirašomas ir saugomas dokumentų valdymo sistemoje bei pateikiamas Nacionalinei teismų administracijai informaciją apie teisėjo supažindinimą su esminėmis darbo sąlygomis išsaugoti teisėjo asmens byloje.


Teismo pirmininkas / teismo pirmininko įgaliotas atsakingas asmuo  	        (vardas, pavardė)
    		      (parašas)     			
Teisėjas 						        (vardas, pavardė)
    					    (parašas)
______________

